Hver vår og høst bruker titusener av fugler den eldgamle trekkruta langs Oslofjorden. Midt i trekkruta ligger Bastøya, med det næringsrike våtmarksområdet i Buvika. Trekkfuglene trenger mat og hvile. Det finner de i Buvika. I reservatet er det registrert flokker på over 400 svartender, 270 sjøorrer og rundt 2500 ærfugl. Dessuten er sommerbestanden av grågås økt kraftig de siste årene.